**Līdzdarbības līgums Nr. ASS/1-11/23/67**

par ziemas rallija sporta pasākuma organizēšanu Alūksnes novadā

Alūksnē, *datums skatāms elektroniskā*

 *paraksta laika zīmogā*

Alūksnes novada pašvaldības, reģistrācijas Nr. 90000018622, struktūrvienība **Alūksnes Sporta skola**,struktūrvienības reģistrācijas Nr. 90000019399, adrese Jāņkalna iela 17A, Alūksne, Alūksnes novads, LV-4301,turpmāk - Pasūtītājs, tās direktores Līgas TOMSONES personā, kura darbojas saskaņā ar nolikumu, un

**Biedrība “RALLY ALŪKSNE”**,reģistrēta Uzņēmumu reģistrā ar Nr. 40008280330, juridiskā adrese: Pils iela 7, Alūksne, Alūksnes novads, LV-4301, turpmāk - Privātpersona, tās valdes locekļa Renāra SALAKA personā, kurš darbojas uz statūtu pamata, no otras puses, kopā abas sauktas Puses, saskaņā ar Valsts pārvaldes iekārtas likuma 46., 49., 50. pantu, Alūksnes novada pašvaldības domes 2023. gada 27. aprīļa saistošo noteikumu Nr. 11/2023 “Par līdzdarbības līgumu slēgšanu Alūksnes novada pašvaldībā” (turpmāk - Saistošie noteikumi), 2023. gada 30 . novembra lēmumu Nr. 363 “Par līdzdarbības līguma slēgšanu ar biedrību “Rally Alūksne””, kā arī pamatojoties uz Alūksnes novada pašvaldības (turpmāk - Pašvaldība) konkursa “Ziemas rallija sporta pasākuma realizēšana2024. gadā” (turpmāk - Konkurss), Puses noslēdz šādu līdzdarbības līgumu (turpmāk - Līgums):

1. **Līguma priekšmets**

Pasūtītājs pilnvaro Privātpersonu veikt valsts pārvaldes uzdevuma izpildi, kas izriet no Pašvaldību likuma 4. panta pirmās daļas 7. punkta - veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai - Ziemas rallija sporta pasākuma realizēšana 2024. gadā “Ziemas autorallijs “Alūksne 2024”” (turpmāk - Pārvaldes uzdevums).

1. **Līguma darbības termiņš un spēkā stāšanās**
	1. Līgums stājas spēkā ar tā abpusēju parakstīšanas dienu un ir spēkā līdz Pārvaldes uzdevuma pilnīgai izpildei.
	2. Aktivitāšu termiņš ir no 2024. gada 3. janvāra līdz 2024. gada 29. februārim.
2. **Pārvaldes uzdevumi, tiesības, pienākumi un atbildība**
	1. Izpildot Pārvaldes uzdevumu, Privātpersona, ievērojot Līguma noteikumus, tiek pilnvarota realizēt

sporta pasākuma organizēšanu.

* 1. Privātpersona apņemas:
		1. Pārvaldes uzdevumu veikt augstā profesionālā līmenī;
		2. nodrošināt piesaistītā personāla atbilstošu pieredzi un kvalifikāciju;
		3. visas darbības veikt saskaņā ar attiecīgo jomu reglamentējošiem normatīvajiem aktiem;
		4. nodrošināt Pārvaldes uzdevuma realizēšanai visas nepieciešamās atļaujas un saskaņojumus;
		5. izlietot Pārvaldes uzdevuma īstenošanai piešķirto finansējumu tikai Līgumā minētajiem mērķiem, lai segtu Konkursam iesniegtajā pieteikumā norādītos izdevumus;
		6. ar Pārvaldes uzdevuma veikšanu saistītajos informatīvajos materiālos (publikācijās, paziņojumos, masu medijos, publiskajās runās u.c.) iekļaut atsauci par Pasūtītāju kā Konkursa organizētāju un piešķirto finansējumu.
	2. Privātpersonai ir pienākums:
		1. Pārvaldes uzdevumu veikt atbilstoši normatīvajiem aktiem un Līguma noteikumiem;
		2. projekta aktivitāšu veikšanas procesa uzraudzībai iesniegt Pasūtītājam detalizētu pārskatu par Pārvaldes uzdevuma veikšanu un piešķirtā finansējuma izlietojumu (turpmāk - Pārskats);
		3. pārskatam pievienot visu izmaksu apliecinošu dokumentu kopijas par finansējuma izlietojumu. Visos projekta izdevumus attaisnojošajos grāmatvedības dokumentos darījumu aprakstā jābūt atsaucei uz līgumu ar pašvaldību;
		4. pēc Pasūtītāja pieprasījuma iesniegt citu informāciju saistībā ar Pārvaldes uzdevuma realizēšanu;
		5. nodrošināt, lai nepieciešamā dokumentācija būtu sakārtota un pieejama Pasūtītājam.
	3. Privātpersona ir atbildīga:
		1. par jebkāda veida kaitējumu, tai skaitā, zaudējumiem, kas radušies Pārvaldes uzdevuma īstenošanas gaitā veikto darbību rezultātā trešajām personām;
		2. Privātpersona atlīdzina Pasūtītājam visus zaudējumus un izdevumus, kas Pasūtītājam radušies tās prettiesiskas darbības vai bezdarbības rezultātā, kā arī, ja Privātpersona neizpilda vai nepienācīgi izpilda Pārvaldes uzdevumu;
		3. Privātpersona atlīdzina Pasūtītājam norādītos zaudējumus, kas radušies Līguma darbības laikā, arī pēc tam, kad Līgums zaudējis spēku.
	4. Pasūtītājs:
		1. pārrauga Privātpersonas darbību Pārvaldes uzdevuma izpildē;
		2. veic Pārvaldes uzdevuma izpildes kontroli, kvalitātes kontroli un novērtē Pārvaldes uzdevuma izpildi;
		3. veicina un atbalsta Privātpersonas sadarbību ar Pašvaldības institūcijām, kas saistītas ar Pārvaldes uzdevuma izpildi;
		4. izmaksā Privātpersonai finansējumu atbilstoši Līguma noteikumiem;
		5. jebkurā laikā var pieprasīt no Privātpersonas visa veida dokumentu apliecinātas kopijas un cita veida informāciju, kas saistīta ar Pārvaldes uzdevuma izpildes gaitu, tajā skaitā, par finanšu līdzekļu izlietojumu un tā pamatotību, citu ar Līguma izpildi saistītu informāciju, kā arī iepazīties ar šo dokumentu oriģināliem.
1. **Pārvaldes uzdevuma novērtējuma kritēriji un sasniedzamie rezultāti**

 Pārvaldes uzdevuma izpildes novērtējuma kritēriji un rezultatīvie rādītāji ir nodrošināt jebkura vecuma Alūksnes novada iedzīvotājus ar iespēju piedalīties Alūksnes novada pašvaldības organizētajos publiskajos sporta un aktīvas atpūtas pasākumos. Veicināt Alūksnes novada iedzīvotāju sportisko aktivitāti un veselības uzlabošanos. Veicināt Alūksnes novada iedzīvotāju interesi par sportu un aktīvu atpūtu un pasākumu dalībnieku pieaugumu.

1. **Finanšu resursu piešķiršanas un savstarpējo norēķinu kārtība**
	1. Finansējuma apjoms Pārvaldes uzdevuma īstenošanai ir 20 000 EUR (divdesmit tūkstoši *euro*).
	2. Finansējums tiek pārskaitīts uz Privātpersonas Līgumā norādīto norēķinu kontu 10 (desmit) darba dienu laikā no Līguma spēkā stāšanās dienas.
	3. Privātpersona ir atbildīga par finansējuma izlietojumu atbilstoši tā mērķim.
2. **Līguma grozīšana un izbeigšana**
	1. Jebkuri grozījumi Līgumā noformējami rakstveidā un jāparaksta abām Pusēm.
	2. Pasūtītājs ir tiesīgs vienpusēji izbeigt Līgumu, 10 (desmit) dienas iepriekš par to rakstveidā brīdinot Privātpersonu, ja:
		1. Privātpersona kavē jebkuru no Līguma izpildes termiņiem vairāk kā 15 (piecpadsmit) dienas;
		2. Privātpersona pārkāpj normatīvos aktus;
		3. Pasūtītājs konstatē, ka piešķirtie finanšu līdzekļi tiek izmantoti neracionāli vai Līgumā neparedzētiem mērķiem, vai Konkursam iesniegtajā pieteikumā nenorādītiem izdevumiem;
		4. Privātpersona veic darbības, kas kaitē vai var kaitēt nākotnē Pasūtītāja tēlam vai darbībai;
		5. tiek pasludināts Privātpersonas maksātnespējas process;
		6. ja Privātpersonai ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. Privātpersona ir tiesīga vienpusēji izbeigt Līgumu, 15 (piecpadsmit) dienas iepriekš par to rakstveidā brīdinot Pasūtītāju, ja Pasūtītājs ir pieļāvis Līgumā noteikto termiņu kavējumu vairāk kā 15 (piecpadsmit) dienas.
	4. Pasūtītājs ir tiesīgs izbeigt Līgumu, sedzot tikai tos izdevumus, kas atzīstami par faktiski izpildītiem uz Līguma izbeigšanas brīdi, ja būtiski izmainās Latvijas Republikas normatīvie akti, kas ietekmē Pārvaldes uzdevuma īstenošanu vai Pasūtītāja iespējas piešķirt finansējumu Konkursa īstenošanai.
	5. Puses var izbeigt Līgumu savstarpēji vienojoties, veicot savstarpējos norēķinus.
3. **Pušu pārstāvji**
	1. Puses pilnvaro pārstāvjus savstarpējām sarunām Līguma izpildes nodrošināšanai, kas kontrolē un atbild par Līguma izpildi:
		1. no Pasūtītāja puses: Alūksnes Sporta centra vadītājs Guntis KOZILĀNS, tālr. 25663337, e-pasta adrese: guntis.kozilans@aluksne.lv ;
		2. no Privātpersonas puses: Renārs SALAKS tālr. 26544618, e-pasta adrese: renars.salaks@4plus.lv .
	2. Līguma 7.1. punktā norādītās Pušu kontaktpersonas pilnībā pārzina Līguma noteikumus un viņām ir tiesības, nepārkāpjot Līguma robežas, parakstīt pretenzijas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Privātpersonu, pieprasīt un sniegt informāciju otrai Pusei, nodrošināt ar Līgumu saistītās dokumentācijas nodošanu un pieņemšanu.
4. **Nepārvarama vara**
	1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši pusi, kura atsaucas uz nepārvaramu varu.
	2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
	3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji izbeigt Līgumu, par to rakstveidā informējot otru pusi. Šādā gadījumā Puses vienojas par savstarpējo norēķinu apmēru un to segšanas kārtību.
	4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami līguma izpildei u.tml. apstākļi (ja vien minētās problēmas neizriet tieši no nepārvaramas varas).
5. **Noslēguma jautājumi**
	1. Līgums Pusēm rada likumīgus, spēkā esošus un saistošus pienākumus, lai garantētu Līguma noteikumu savlaicīgu, atbilstošu un pilnīgu izpildi.
	2. Visi Līguma grozījumi, labojumi un papildinājumi noformējami rakstveidā, Pusēm savstarpēji vienojoties. Līguma grozījumi, labojumi un papildinājumi pievienojami Līgumam kā pielikumi un kļūst par Līguma neatņemamu sastāvdaļu.
	3. Privātpersona nav tiesīga nodot Pārvaldes uzdevuma īstenošanu trešajām personām. Pārvaldes uzdevuma īstenošanā iesaistīto personālu Privātpersona var mainīt, saskaņojot ar Pasūtītāju.
	4. Puses nav tiesīgas izpaust trešajām personām otras Puses konfidenciāla rakstura informāciju, kas veicot Līguma izpildi nonākusi tās rīcībā. Šis noteikums neattiecas uz vispārpieejamas informācijas izpaušanu un gadījumiem, kad vienai no Pusēm normatīvajos aktos uzlikts par pienākumu sniegt pieprasīto informāciju.
	5. Puse nekavējoties informē otru Pusi par visiem Līguma izpildes laikā esošajiem vai iespējamajiem sarežģījumiem, kas varētu aizkavēt ar Līgumu uzņemto saistību izpildi.
	6. Visus strīdus un domstarpības, kas rodas Puses risina savstarpējo pārrunu ceļā, ja vienošanās netiek panākta, strīds tiek risināts Latvijas Republikas tiesā Latvijas Republikas normatīvo aktu noteiktajā kārtībā.
	7. Elektroniski parakstīts līgums ir pieejams katram no Līdzējiem.
	8. Līgumam ir 1 (viens) pielikums uz 1 lapas.
6. **Pušu rekvizīti un paraksti**

|  |  |
| --- | --- |
| Pasūtītājs**Alūksnes Sporta skola** e-pasts: albjss@aluksne.lvMaksātājs:Alūksnes novada pašvaldība Reģistrācijas Nr. 90000018622Adrese: Dārza ielā 11, Alūksnē, Alūksnes novadā, LV-4301 Banka: AS “SEB banka”Kods: UNLALV2XKonta Nr. LV58 UNLA 0025 0041 3033 5\_\_\_\_\_\_\_\_\_\_\_\_\_\_\_\_\_\_\_\_\_\_\_ Direktore Līga TOMSONE | Izpildītājs**Biedrība “RALLY ALŪKSNE”,** Reģ. Nr. 40008280330Adrese: Pils iela 7, Alūksne, Alūksnes novads, LV-4301Banka: AS “SEB banka”Kods: UNLALV2XKonta Nr. LV73UNLA 0055 0008 4753 5 \_\_\_\_\_\_\_\_\_\_\_\_\_\_\_\_\_\_\_\_\_\_\_ Valdes loceklis Renārs SALAKS |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Līguma Nr. ASS/1-11/23/67 pielikums

TĀME

“Ziemas auto rallijs “Alūksne 2024””

|  |  |  |  |  |
| --- | --- | --- | --- | --- |
| **Nr.****p.****k.** | **Izdevumu pozīcijas nosaukums** | **Alūksnes novada pašvaldībai prasītais finansējums, EUR** | **Līdzfinansējums, EUR** | **Aprēķins/skaidrojums** |
| 1. | Dažādi izdevumi | 0,00 | 2500,00 | Izdevumi, kas neietilpst pārējās pozīcijās |
| 2. | Biļešu izdevumi | 0,00 | 7000,00 | Aproces, biļešu druka, biļešu kontrole |
| 3. | Reklāmas apģērbi | 500,00 | 1000,00 | Cepures, jakas ar Rally logo |
| 4. | Degviela | 0,00 | 9500,00 | Trases uzmērīšana, sagatavošana, kontrole |
| 5. | Pasākuma apdrošināšana | 0,00 | 700,00 | Civiltiesiskās apdrošināšanas polise |
| 6. | Rallija atklāšana, apbalvošana | 3000,00 | 1500,00 | Baneri, estakāde, balvas, pasākuma vadītājs |
| 7. | Reklāmas, PR izmaksas | 4000,00 | 2000,00 | Reklāma radio un TV, publicitāte internetā |
| 8. | LAF sacensību nodrošinājums | 0,00 | 12000,00 | Maksājumi LAF federācijai, aprīkojums, tiesneši |
| 9. | Saimniecības, kancelejas preces | 0,00 | 700,00 | Papīrs, pildspalvas, vāciņi, mapes utt. |
| 10. | Tipogrāfija, uzlīmes, maketēšana | 3000,00 | 4500,00 | Leģendu, uzlīmju, dokumentu, afišu drukāšana |
| 11. | Valsts dienestu pakalpojumi | 3500,00 | 4000,00 | Valsts policija, VUGD, NMPD |
| 12. | Noteiktās amatpersonas | 0,00 | 1500,00 | Sacensību galvenie tiesneši un atbildīgās personas |
| 13. | Rally Alūksne komanda | 0,00 | 2500,00 | Rallija organizatoru komandas darba izdevumi |
| 14. | Komunālie pakalpojumi | 0,00 | 450,00 | Rūpe, Pilsētvides serviss |
| 15. | GPS un datu apstrāde | 4000,00 | 1500,00 | Rallija drošības GPS sistēma, rezultāti |
| 16. | Viesnīcas, ēdināšana | 0,00 | 4300,00 | Dzīvošanas izmaksas pieaicinātajam personālam |
| 17. | Rallija automašīnu serviss | 0,00 | 2500,00 | Uzaicināto sportistu tehniskais atbalsts |
| 18. | Trases drošība | 0,00 | 11000,00 | Trases apsardze, drošība sacensību laikā |
| 19. | Telpu, zemes īre | 0,00 | 1000,00 | Rallija infrastruktūras īre |
| 20. | Ceļu greiderēšana, autobusi | 2000,00 | 2500,00 | Autobusi apsardzes izvietošanai, ceļu sakopšana |
|  | **Kopā** | **20000,00** | **72650,00** |  |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU